Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 24/14/5505	Liptovský Mikuláš, 24.6.2015
EEČ : 2-39-194-2015

U Z N E S E N I E

Trestná vec:	obvinený XXXXX  
Trestný čin:	ublíženie na zdraví podľa § 221 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov a pre prečin výtržníctva podľa § 202 odsek 1 Trestného zákona  číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 22.5.2014, spisová značka 1 Pv 24/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
3. 4. 2004 v čase o 04.00 hodine v Liptovskom Hrádku na Ulici SNP, okres XXXXX, pred predajňou Jednota COOP po vzájomnej dohode s XXXXX a po predchádzajúcej hádke medzi XXXXX a XXXXX, začali strkať do XXXXX, na čo XXXXX vytiahol plynovú pištoľ a namieril na XXXXX. Vtedy k nemu priskočil XXXXX, chytil ho za ruku a snažil sa mu pištoľ vytrhnúť, pričom došlo k výstrelu, následne XXXXX zvalil na zem XXXXX a udrel ho zásobníkom pištole trikrát po hlave. XXXXX dvakrát XXXXX kopol do tela, čím mu spôsobili tržnú ranu na záhlaví, odreniny na ukazováku pravej ruky s obmedzením v obvyklom spôsobe života po dobu 27 dní.

Uznesením prokurátora Okresnej prokuratúry XXXXX zo dňa 22.5.2014, spisová značka 1 Pv 24/14/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 22.5.2014 som uznesením 1Pv 24/14/5505 podľa § 216 ods. 1 Trestného poriadku podmienečne zastavila trestné stíhanie proti obv. XXXXX pre prečin ublíženia na zdraví podľa § 221 ods. 1 Tr. zákona v spolupáchateľstve podľa § 9 ods. 2 Tr. zákona, účinného do 1.1.2006 a pre prečin výtržníctva v spolupáchateľstve podľa § 9 ods. 2 k § 202 ods. 1 Tr. zákona účinného do 1.1.2006 pre skutok uvedený vo výrokovej časti tohto uznesenia.
	Zároveň som mu podľa § 216 ods. 2 Tr. poriadku určila skúšobnú dobu v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť 10.6.2014. Skúšobná doba uplynula 10.6.2015.
	Podľa § 217 ods. 1 Tr. poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel ďalším uloženým obmedzeniam a povinnostiam, prokurátor rozhodne, že sa obvinený osvedčil, inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.
	Po uplynutí skúšobnej doby som na obv. XXXXX vyžiadala správu z miesta bydliska, z Okresného úradu, odboru všeobecnej vnútornej správy v L. Mikuláši a odpis RT, z ktorých som zistila, že novší záznam v registri trestov nemá. Podľa správy z miesta bydliska nebol riešený pred komisiou pre KOVP, v obci sa zdržiava príležitostne, v ústrednej evidencii priestupkov MV SR nemá evidovaný  do 10.6.2015 žiadny priestupok. 
	Vzhľadom na vyššie uvedené možno konštatovať, že XXXXX viedol počas skúšobnej doby podmienečného zastavenia trestného stíhania riadny život a preto som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Chovančíková
prokurátorka